Yster aanvullings | Health24
Posted by: Theuns Hanekom | 2011/03/09
Ons baba was prem gebore op 28weke en 3 dae. Sy was 60dae in NICU en het daar begin om Ferro drops te kry. Ons het aangegaan by die huis tot so 3 weke gelede. Sy is nou 4 maande en 3 weke oud. Sy het erge krampe gekry en ons is Dr toe. Hy het gesê sy het silent reflux en Losec voorgeskryf, Gaviscon en ook voorgestel om Novalac AR formule melk te gebruik. Hy het ook gesê dat ons die yster druppels vir 2 weke moet los. Laas week was ons weer daar en hy het Chela-Fer stroop voorgeskryf. Moet eers sê dat haar krampe en gehuil baie verbeter het in die 2 weke van ons die Losec en nuwe melk gebruik. Saterdag het ek 1.5ml van die yster stroop gegee en die middag het sy vir 3 ure gehuil van wat gelyk het soos maagkrampe. Ons het die dosis na .5ml verminder, maar gister was dit weer dieselfde toe sy by die dagmoeder was.
Is daar enige ander manier om vir haar yster te gee wat nie haar magie sal seer maak of hardlywig maak nie? Tot wanneer moet prem baba''s gewoonlik yster aanvullings kry?
Hierdie is 'n baie goeie vraag wat ook baie goed gestel is. Prem babas veral 'n prem baba van 28 weke het beslis yster aanvullings nodig. Yster aanvullings word gewoonlik per mond gegee. Ongewenste newe effekte veral maagpyn,maagkrampe en hardlywigheid kan in babas gebeur met yster aanvullings.Dit is seker nou die geval is met die yster druppels wat vir jou baba dogtertjie voorgekryf is.Daar word gewoonlik aangewys om aan te hou met die yster aanvulling tot baba 'n gemengde dieet insl vaste voedel begin eet.Dit is waarskynlik nie 'n goeie idee om nog aan te hou met hierdie yster aanvulling vir jou babatjie as gevolg van die newe effekte. Die pediater sal haar bloed moet toets en besluit of sy 'n ander ystervulling nodig het.
Posted by: Theuns Hanekom | 2011/03/12
Baie dankie. Ons het gister haar bloed laat toets en gelukkig is alles normaal en het sy nie meer ysteraanvulling nodig nie.